CELEX: 62012CN0539
Language: fi
Date: 2012-11-26 00:00:00
Title: Asia C-539/12: Ennakkoratkaisupyyntö, jonka Employment Tribunal (Yhdistynyt kuningaskunta) on esittänyt 26.11.2012 — ZJR Lock v. British Gas Trading Limited ym.

16.2.2013   
            
            
               FI
            
            
               Euroopan unionin virallinen lehti
            
            
               C 46/13
            
         Ennakkoratkaisupyyntö, jonka Employment Tribunal (Yhdistynyt kuningaskunta) on esittänyt 26.11.2012 — ZJR Lock v. British Gas Trading Limited ym.
   (Asia C-539/12)
   2013/C 46/25
   Oikeudenkäyntikieli: englanti
   
      Ennakkoratkaisua pyytänyt tuomioistuin
   
   Employment Tribunal
   
      Pääasian asianosaiset
   
   
      Kantaja: ZJR Lock
   
      Vastaaja: British Gas Trading Limited ym.
   
      Ennakkoratkaisukysymykset
   
   
               1)
            
            
               Jos
               
                           i)
                        
                        
                           työntekijän vuosipalkka koostuu peruspalkasta ja provisioista, jotka maksetaan provisiota koskevan sopimusperusteisen oikeuden perusteella,
                        
                     
                           ii)
                        
                        
                           provisio maksetaan työntekijän työn seurauksena tapahtuneiden myyntien ja työnantajan tekemien sopimusten perusteella
                        
                     
                           iii)
                        
                        
                           provisio maksetaan myöhässä ja tiettynä vertailujaksona saadun provision määrä vaihtelee toteutuneiden myyntien ja tehtyjen sopimusten arvon sekä tällaisten myyntien ajankohdan mukaan
                        
                     
                           iv)
                        
                        
                           työntekijä ei tee vuosilomajaksojen aikana työtä, joka oikeuttaisi hänet tällaisiin provisioihin eikä näin ollen ansaitse niitä tällaisina ajanjaksoina
                        
                     
                           v)
                        
                        
                           palkanmaksukaudella, johon vuosilomajakso sisältyy, työntekijällä on oikeus peruspalkkaan ja hän saa edelleen provisioita aiemmin ansaittujen provisioiden perusteella
                        
                     
                           vi)
                        
                        
                           työntekijän keskimääräiset provisiotulot vuoden aikana ovat pienemmät kuin siinä tapauksessa, ettei hän olisi ottanut lomaa, koska hän ei ole tehnyt lomajaksolla provisioihin oikeuttavaa työtä,
                        
                     edellytetäänkö direktiivin 93/104/EY, (1) sellaisena kuin se on muutettuna direktiivillä 2003/88/EY, (2) 7 artiklassa, että jäsenvaltiot toteuttavat toimenpiteitä sen varmistamiseksi, että työntekijälle maksetaan vuosilomajaksojen osalta peruspalkan lisäksi provisiot, jotka hän olisi ansainnut kyseisellä jaksolla, jos hän ei olisi ottanut lomaa?
            
         
               2)
            
            
               Mitä periaatteita kysymykseen 1 annettavassa vastauksessa noudatetaan?
            
         
               3)
            
            
               Jos kysymykseen 1 vastataan myöntävästi, mitä periaatteita jäsenvaltioiden on mahdollisesti sovellettava laskiessaan työntekijälle maksettavan määrän sen provision mukaisesti, jonka hän olisi ansainnut tai olisi saattanut ansaita, jos hän ei olisi ottanut vuosilomaa?
            
         
      (1)  Tietyistä työajan järjestämistä koskevista seikoista 23.11.1993 annettu neuvoston direktiivi 93/104/EY (EYVL L 307, s. 18)
   
      (2)  Tietyistä työajan järjestämistä koskevista seikoista 4.11.2003 annettu Euroopan parlamentin ja neuvoston direktiivi 2003/88/EY (EYVL L 299, s. 9)